عمر بلافريج، تولد نهار 26 أكتوبر 1973 ف الرباط، هو سياسي و مهندس مغريبي كان مع لفيدرالية د ليسر ديمقراطي. من 2016 ل 2021، كان عضو ف لبرلمان د لمغريب، من الدائرة د الرباط لمحيط. ف يونيو 2021، من مورا ما سالا أول تجربة ديالو ف لإنتخابات، ما عاودش ترشح بلافريح، و قال باللي أيعتازل السياسة و غادي يخدم ف لقطاع لخاص. تولد عمر بلافريج و كبر ف الرباط، اللي سكن فيها تا خدا لباك. من موراها مشا لفرانسا فين قرا لأقسام التحضيرية، و موراها دخل لمدراسة د لمهندسين (صونطرال ليون). من مورا ما تخرّج دخل للمغريب و خدم ف لونا. موراها ولاّ مدير تقني ف لجامعة د لأخوين، و ف 2008 ولاّ هو لمدير ديال طيكنوبارك. ف نفس لوقت، كان داخل ف السياسة. من 1997 ل 2010 كان مع الشبيبة د لإتحاد لإشتراكي، و من 2009 ل 2012 كان هو الرئيس ديال لمؤسسة د عبد الرحيم بوعبيد. ف 2009 بدا بلافريج مبادرة ديالو لي سماها كاك (وضوح، طموح و شجاعة)، اللي كانت ضد الطران د الطي جي ڤي ف لمغريب، و شجعات من بعد لحركة د 20 فبراير.